**DĖL ROKIŠKIO RAJONO SAVIVALDYBĖS KULTŪROS IR TURIZMO TARYBOS NUOSTATŲ PATVIRTINIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės kultūros ir turizmo tarybos nuostatus (pridedama);

2. Nustatyti, kad šis Rokiškio rajono savivaldybės tarybos sprendimas įsigalioja nuo 2023 m. liepos 19 d.

3. Skelbti sprendimą savivaldybės interneto svetainėje www.rokiskis.lt ir Teisės aktų registre.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS KULTŪROS IR TURIZMO TARYBOS NUOSTATŲ PATVIRTINIMO**

**AIŠKINAMASIS RAŠTAS**

*2023-05-25*

Projekto rengėjas – Komunikacijos ir kultūros skyriaus vedėja Irena Matelienė

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės kultūros ir turizmo tarybos nuostatus.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatyme numatyta savivaldybių savarankiška gyventojų bendrosios kultūros ugdymo ir etnokultūros puoselėjimo funkcija įgyvendinama formuojant kultūros politiką ir ją įgyvendinant. Šiuo metu veikiančios Rokiškio rajono savivaldybės kultūros ir turizmo tarybos kadencija nuo 2019-07-19 iki 2023-07-19. Aktualūs nuostatai patvirtinti Rokiškio rajono savivaldybės mero 2020 m. spalio 2 d. potvarkiu Nr. MV-33. Pasikeitus Lietuvos Respublikos vietos savivaldos įstatymui (nauja redakcija nuo 2023-04-01: Nr. XIV-1268, 2022-06-30), meras yra savivaldybės vykdomoji institucija. Rokiškio rajono savivaldybės kultūros ir turizmo tarybos nuostatus turi patvirtinti kultūros politiką formuojanti savivaldybės institucija.Naujos kadencijos Kultūros ir turizmo tarybą siūloma sudaryti įtraukiant daugiau tiesiogiai su tarybos veiklos sritimi susijusių asmenų, išplečiamas nuolatinių klausytojų ratas, įtraukiant į jį ne tik nuolatinius gyventojus, bet ir kraštiečius, diasporą, suinteresuotus užsienio piliečius. Tarybos veikimą administruojantis Rokiškio rajono savivaldybės administracijos kultūros politikos įgyvendinimą koordinuojantis padalinys, kaip ir anksčiau, organizuoja tarybos sudarymo, keitimų, veiklos sąlygų sudarymo , komunikacijos procesus.  |
| 3. | Laukiami rezultatai | Patvirtinti Rokiškio rajono savivaldybės kultūros ir turizmo tarybos nuostatai. |
| 4.  | Lėšų poreikis ir šaltiniai | Nėra |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nuostatų projektas suderintas su Rokiškio rajono savivaldybės kultūros ir turizmo taryba. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |